OzLabs/hebrew-wiki-articles huggingface dataset:
גרפאנה

גרפאנה (באנגלית: Grafana) היא אפליקציית קוד פתוח מרובת פלטפורמות לאנליטיקה וויזואליזציה אינטראקטיבית. האפליקציה מתחברת למקורות נתונים נתמכים, ומספקת תרשימים, דשבורדים, גרפים והתראות בנוגע לנתונים אלו. קיימת גרסת Grafana Enterprise מורשית עם יכולות נוספות, הזמינה בהתקנה עצמית או כחשבון בשירות הענן של Grafana Labs, מפתחת האפליקציה.<ref name="enterprise"></ref> משתמשי קצה יכולים ליצור דשבורדים מורכבים<ref></ref> באמצעות שאילתות. גרפאנה נכתבה בשפות TypeScript (פרונטאנד) ו-Go (בקאנד).<ref name="openhub-languages"></ref>

גרפאנה פופולרית במיוחד ככלי ויזואליזציה לניטור פעילות מחשב. לעיתים קרובות עובדת האפליקציה בשילוב עם מסדי נתונים לסדרות עתיות כגון InfluxDB, Prometheus ו-Graphite ואחרים.<ref name="coralogix"></ref> אך בנוסף תומכת במסדי נתונים יחסיים כגון MySQL, PostgreSQL ו-Microsoft SQL Server.

ממשק המשתמש של גרפאנה התבסס במקור על גרסה 3 של קיבאנה.<ref></ref>

== היסטוריה ==
גרפאנה שוחרר לראשונה בשנת 2014 על ידי טורקל אודגארד מתוך פרויקט ב-Orbitz.

בשנת 2019, Grafana Labs השלימה גיוס של 24 מיליון דולר בסבב גיוס ראשון.<ref></ref> בשנת 2020 השלימה סבב גיוס נוסף של 50 מיליון דולר.<ref></ref> בשנת 2021, השלימה גיוס נוסף של 220 מיליון דולר.<ref></ref>

גרפאנה תכננה להשיק במאי 2020 כנס בשם "GrafanaCon 2020" באמסטרדם, אך בשל התפרצות מגפת הקורונה, הכנס הועבר לפורמט של אירוע סטרימינג בשידור חי מקוון בן יומיים.<ref></ref><ref></ref>

נכון לספטמבר 2022 גרפאנה נמצאת בשימוש נרחב,<ref name="zdnet"></ref> כולל בתשתית של ויקיפדיה.<ref></ref> לגרפאנה יש למעלה מ-1000 לקוחות משלמים, כולל בלומברג, ג'יי פי מורגן צ'ייס, eBay, PayPal וסוני.<ref></ref>

== רישיון ==
החל מ-20 באפריל 2021, לגרפאנה רישיון מסוג AGPLv3.<ref></ref> תורמים לגרפאנה צריכים לחתום על הסכם רישיון תורם (CLA) המעניק ל-Grafana Labs את הזכות לתת רישיון חוזר לגרפאנה בעתיד. ה-CLA מבוסס על הסכם הרישיון של קרן התוכנה אפאצ'י.<ref></ref>

==קישורים חיצוניים==

* 

== הערות שוליים ==

קטגוריה:תוכנות שהושקו ב-2014
קטגוריה:ניתוח נתונים איכותיים
קטגוריה:תוכנה חופשית
פסגת מומצ'יל

פסגת מומצ'יל או מומצ'יל פיק (באנגלית: Momchil Peak; בבולגרית: Момчилов връх) היא פסגה מכוסה קרח ברמת ברזניק, האי גריניץ' באיי שטלנד הדרומיים, אנטארקטיקה .

גובהה של פסגת מומצ'יל 625 מטרים מעל פני הים.

פסגת מומצ'יל ממוקמת מצפון לקרחון ז'ראבנה;

פסגת מומצ'יל ממוקמת 590 מטרים מזרחית לפסגת אילינדן;

פסגת מומצ'יל ממוקמת 1.7 קילומטרים צפונת-מזרחית לפסגת ראזגראד;

פסגת מומצ'יל ממוקמת 1.49 קילומטרים צפונית-מערבית לפסגת רכס ויסקיאר;

פסגת מומצ'יל ממוקמת 3.08 קילומטרים צפונית - צפון-מערבית לנקודת סארטוריוס.

== היסטוריה ==
=== מיפוי אזור הפסגה ===

הגבעה מופתה לראשונה על ידי סוקרים בולגרים כחלק מהסקר הטופוגרפי הבולגרי Tangra 2004/05, ושוב, בשנים 2005 ו-2009.

=== מקור השם ===

הפסגה נקראת על שם העיר הבולגרית מומצ'ילגראד, וכן על שם השליט הבולגרי מומצ'יל, שהיה השליט של תראקיה האגאית במאה ה-14.

== קישורים חיצוניים ==
* [https://copernix.io/#?where=-59.67751607138064,-62.539638733788486,15&?query=&?map_type=hybrid תצלום לוויין של אזור הפסגה, תוך סימון אתרים נוספים באזור] באתר copernix

מומצ'יל
מומצ'יל
קצב הג'ונגל

קצב הג'ונגל (באנגלית: Jungle Rhythm) הוא סרט הנפשה קצר אמריקאי של מיקי מאוס משנת 1929.<ref name="movies"></ref> זהו הסרט הקצר ה-13 בסדרת סרטי "מיקי מאוס" והעשירי שהופק באותה השנה.<ref></ref> העלילה עוקבת אחר מיקי שמשוטט בתוך ג'ונגל ונתקל בכמה חיות, הכוללות פילים, קופים ואריות.

== עלילה ==
לאחר שנכשל לצוד נשר, מיקי מאויים על ידי אריה ודוב. אך קוף ותוכי שמתחילים לנגן באקורדיון של מיקי, מצילים אותו בכך שכל חיות הג'ונגל פורצות בקונצרט אחד גדול. מיקי רוקד עם אריה, דוב וזוג קופים לצלילי "הדנובה הכחולה" מאת המלחין האוסטרי יוהאן שטראוס. שני יענים מתחילים לרקוד כאשר מיקי מנגן את "Auld Lang Syne" על סקסופון מאולתר. מיקי ממשיך עם שיר העם ההוואי "אלוהה אווה" , מאת ליליואוקלאני, שהייתה המלכה האחרונה של ממלכת הוואי. לאחר מכן הוא מנגן את "Turkey in the Straw" ו"יאנקי דודל" כאשר בסוף כל החיות מוחאות כפיים ומריעות לו.

== ביקורת ==
פתיח הסרט
בגלל סרט זה לדיסני היו קצת בעיות עם הצנזורה של המדינה, עקב סצנה בה אריה רוקד הולה.<ref name="ultimate"></ref>

בספרו "הסרטים של מיקי: סרטי הקולנוע של מיקי מאוס", הייס גרוב כותב: ""קצב הג'ונגל" הוא אחד מהסרטים הקצרים המוקדמים של מיקי מאוס המשעממים ביותר: אין עלילה, אין דיאלוג, אין שיר, ושבלונות הריקוד דומות באופן גרוע לסרטי "סימפוניות טיפשיות" מאותה התקופה. יתר על כן, עדיין לא ברור מה מיקי, שעד עכשיו הכרנו כשוכן באסם ועיירות קטנות, עושה בג'ונגל".<ref name="movies" />

ראיין קילפטריק, מאתר הפודקאסט "The Disney Film Project", מציין: "ביצועי הריקוד המטופשים של אב אייוורקס משעשעים כל הזמן. אנחנו מקבלים שני קופים ברצף אחד ושני יענים באחר. אנחנו גם מקבלים אריה שמוריד את רעמתו למטה כדי להשתמש בה כחצאית דשא ונהפך לרקדן הולה. כל השלושה נעשו עם הנפשה זורמת ונהדרת שכיף לראות, גם אם הם לא בהכרח מניעי סיפור".<ref name="dfp"></ref>

ב-8 בדצמבר 1929, עיתון חדשות הקולנוע "The Film Daily" פרסם: "מיקי, מוזיקאי מומחה: חיות הג'ונגל משרתות את מיקי ככלי נגינה. נגינתו היא זו שגורמת לכל אוכלוסיית החיות לרקוד. למעשה, זו היכולת המוזיקלית שלו בלבד העומדת בינו לבין השמדה. הבחור הקטן מודע לחלוטין לכך ש'מוזיקה יכולה להרגיע את נפשה של חיית הפרא'. הוא מגלה שליטה מדהימה בכל כלי נגינה. שוב מיקי מראה שהוא פרפורמר שאפשר לסמוך עליו. הרבה כיף, במיוחד לצעירים".<ref></ref>

ב-11 בינואר 1930, כתב העת "Motion Picture News" פרסם: "סמנו סרט זה כמעורר צחוק אמיתי. מיקי מאוס בג'ונגל מניע את כל חבורת החיות בזכות ההשתוללויות המוזיקליות שלו על מגוון רחב של כלי נגינה. יש מספר של בדיחות נבונות שמבטיחות לסרט הרבה צחוקים אמיתיים".<ref></ref>

== מורשת ==
"קצב הג'ונגל" היה ההשראה לסיפור ההרפתקאות הראשון ברצועת הקומיקס של מיקי מאוס משנת 1930.<ref name="movies" />

בנוסף הסרט היה שלב במשחק ה-Wii משנת 2010 "Epic Mickey".

== קישורים חיצוניים ==

== הערות שוליים ==

קטגוריה:סרטים קצרים של דיסני
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:מיקי מאוס
משרד ההגנה (תאילנד)

משרד ההגנה (בתאית: กระทรวงกลาโหม) הוא משרד בממשלה התאילנדית, האחראי על יישום מדיניות הביטחון של תאילנד. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים המלכותיים של תאילנד, כמו גם על גיוסם בשעת הצורך. הוא מדווח ישירות לראש הממשלה ולמלך תאילנד המשמש גם כמפקד העליון של הכוחות המזוינים. ראש כוחות ההגנה (מקביל לרמטכ"ל) מדווח ישירות לשר.

המשרד בגלגולו הנוכחי הוקם בשנת 1887, בפקודת ראמה החמישי, מלך תאילנד, כדי ליצור פיקוד צבאי קבוע. פקודה זו באה כתוצאה של האיום הגובר שהציבו מעצמות המערב על שלמותה של סיאם. המשרד שוכן לראשונה באורווה ישנה של סוסים ופילים מול הארמון הגדול. מבנה חדש בסגנון אירופאי הוקם בהמשך כדי לשכן אותו. כיום משמש מטה משרד ההגנה כאתר היסטורי חשוב בבנגקוק. בתחילה פיקד המשרד רק על הצבא המלכותי של תאילנד (נוסד ב-1847), אך לאחר מכן הועבר לסמכותו גם הצי המלכותי התאילנדי (נוסד ב-1887), ולבסוף גם חיל האוויר המלכותי התאילנדי (נוסד ב-1913).

ב-2014 ביצע הצבא התאילנדי הפיכה ותפס את השלטון בממלכה. ראש כוחות ההגנה פריות צ'אן-אוצ'ה מינה את עצמו לראש ממשלת מעבר, ואת מפקד הצבא התאילנדי פראוויט וונגסואן מינה לשר ההגנה בממשלתו. ב-10 ביולי 2019 הדיח פריות את פראוויט מהתפקיד ומינה את עצמו לשר ההגנה.

==קישורים חיצוניים==

קטגוריה:תאילנד: צבא וביטחון
קטגוריה:משרדי ביטחון
משרד ההגנה הלאומית (קמבודיה)

משרד ההגנה הלאומית (בקמרית: ក្រសួងការពារជាតិ) הוא משרד בממשלה הקמבודית, האחראי על יישום מדיניות הביטחון של קמבודיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים המלכותיים של קמבודיה, כמו גם על גיוסם בשעת הצורך. הוא מדווח ישירות לראש הממשלה ולמלך קמבודיה המשמש גם כמפקד העליון של הכוחות המזוינים. המפקד העליון (מקביל לרמטכ"ל) מדווח ישירות לשר.

משרד ההגנה מחזיק מועדון כדורגל משלו בשם מועדון הכדורגל של משרד ההגנה הלאומית. המועדון משחק בליגת העל הקמבודית.

שר ההגנה מאז 27 ביוני 2006, הוא תה באן ממפלגת העם הקמבודית.

==קישורים חיצוניים==
* 

קטגוריה:קמבודיה
קטגוריה:משרדי ביטחון
משרד ההגנה (נפאל)

משרד ההגנה (בנפאלית: रक्षा मन्त्रालय) הוא משרד בממשלה הנפאלית, האחראי על יישום מדיניות הביטחון של נפאל. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של נפאל, כמו גם על גיוסם בשעת הצורך. הוא מדווח ישירות לראש הממשלה ולנשיא, המשמש גם כמפקד העליון של הכוחות המזוינים. ראש מטה הצבא (מקביל לרמטכ"ל) מדווח ישירות לשר.

מאז איחודה של נפאל ב-1770, התקיים משרד צבאי שפיקח על הכוחות המזוינים. עם זאת, רק ב-1950 הוקם משרד אזרחי שניהל את פעילותם של אנשי הצבא. מאז 16 בדצמבר 2021, משמש ראש הממשלה שר באהדור דאובה גם כשר ההגנה.

==קישורים חיצוניים==
* 

קטגוריה:נפאל: צבא וביטחון
קטגוריה:משרדי ביטחון
משרד ההגנה הלאומית (הרפובליקה העממית של סין)

משרד ההגנה הלאומית (במנדרינית: 中华人民共和国国防部) הוא משרד בממשלת סין. בראש המשרד עומד גנרל אשר נבחר לתפקיד שר ההגנה בידי ראש הממשלה ומאושר בידי הקונגרס הלאומי העממי. בניגוד למקובל במרבית מדינות העולם, למשרד ההגנה אין סמכויות פיקודיות מעשיות. הפיקוד על הצבא מסור בידי הוועדה הצבאית המרכזית, ותפקידו של משרד ההגנה מתמצה בתיאום בין הצבא להנהגת המפלגה הקומוניסטית, ובייצוג דיפלומטי של הצבא במגעים עם צבאות אחרים.

גנרל ויי פנגחה מכהן כשר ההגנה מאז 19 במרץ 2018. הוא שר ההגנה הראשון שמגיע משורות חיל הטילים של צבא השחרור העממי ולא משורות הכוח הקרקעי של צבא השחרור העממי.

==קישורים חיצוניים==

* 

קטגוריה:הרפובליקה העממית של סין: צבא וביטחון
קטגוריה:משרדי ביטחון
משרד ההגנה (מונגוליה)

משרד ההגנה (במונגולית: Монгол Улсын Батлан хамгаалах яам) הוא משרד בממשלה המונגולית, האחראי על יישום מדיניות הביטחון של מונגוליה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של מונגוליה, כמו גם על גיוסם בשעת הצורך. הוא מדווח ישירות לראש הממשלה ולנשיא, המשמש גם כמפקד העליון של הכוחות המזוינים. ראש המטה הכללי מדווח ישירות לשר.

משרד ההגנה מנהל באופן ישיר את האוניברסיטה הצבאית המונגולית, הארכיון הצבאי המונגולי, אתר נופש המיועד לוותיקי השירות, ואף רשת חנויות כלבו בשם "בורטה" המיועדת לחיילים ותיקים ובשירות.

משרד ההגנה הוקם עם הכרזת העצמאות של מונגוליה ב-1911, ועבר גלגולים שונים עד ימינו. שר ההגנה הנוכחי הוא גירסדיין שאיקנבאיר מהמפלגה המהפכנית העממית של מונגוליה שנכנס לתפקידו ב-8 ביולי 2020.

==קישורים חיצוניים==
* 

קטגוריה:מונגוליה: צבא וביטחון
קטגוריה:משרדי ביטחון
פולקסווגן ברזיל

פולקסווגן ברזיל בע"מ (בפורטוגזית: Volkswagen do Brasil Ltda.) היא חברת בת של קבוצת פולקסווגן, שנוסדה בשנת 1953 כמפעל הרכבה לדגם החיפושית שיובא מגרמניה. החיפושית שיוצרה במפעל הייתה המכונית הנמכרת בברזיל במשך 24 שנים רצופות. החל משנת 1987 מיוצרת במפעל פולקסווגן גול, שהייתה המכונית הנמכרת במדינה במשך 26 שנים ברציפות.

==היסטוריה==
פולסווגן ברזיל הוקמה לאחר שבשנת 1953 אסרה המדינה על ייבוא של מכוניות מורכבות במלואן. נשיא החברה הראשון היה פרדריך שולץ-ונק, שהיגר לברזיל בשנת 1950 אחרי תקופה קצרה כשבוי מלחמה. המפעל הראשון הוקם בבאיפיראנגה, סאו פאולו והיה מפעל בו הורכבו ערכות שהגיעו מוכנות. במהלך השנתיים הראשונות הורכבו במפעל, באופן ידני, 2,268 יחידות של החיפושית ו-552 מסחריות מדגם פולקסווגן טייפ 2 ("קומבי"). בשנת 1957 הוחל בבניית מפעל ייצור בסאו ברנרדו דו קמפו. בספטמבר 1957 הוחל בייצור במפעל החדש של מכוניות מדגם טייפ 2. בינואר 1959 הוחל לייצר במקום גם חיפושית עם מנוע בנפח 1,200 סמ"ק, גרסה מקומית למכונית המפורסמת שיוצרה תוך שימוש בחלקים רבים שיוצרו במדינה. באותה השנה נחנך מפעל ייצור חדש בסמוך לסאו פאולו.

בשנת 1961 עברה פולקסווגן את יצרנית הרכב האמריקאית "וויליס אוברלנד" והפכה ליצרנית הרכב הגדולה בברזיל. דגמים רבים תוכננו, יוצרו ונמכרו רק בברזיל. בים השנים 1971 ל-1975 יוצרו בברזיל כ-250 יחידות בייצור מיוחד של ה"קומבי". הרכבים נקראו במדינה "דה לוקס" (de luxe) ובגרמניה זכו לכינוי "סמבה".

בשנת 2012 ייצרה והרכיבה פולקסווגן ברזיל 852,086 יחידות.

===משאיות ואוטובוסים===
בין השנים 1979–1999 החזיקה פולקסווגן ברזיל בחברת הבת "פולקסווגן משאיות" (Volkswagen Caminhões) שעסקה בייצור משאיות ואוטובוסים. בהמשך הפכה החברה לחלק מפולקסווגן רכבים מסחריים, חברת בת של קבוצת פולקסווגן. בדצמבר 2008 נמכרה כל פעילות הייצור של אוטובוסים ומשאיות לידי חברת מאן.

===טענות לשיתוף פעולה עם השלטון הצבאי===
במהלך שנות השבעים האשימו עובדים בחברה את הנהלת החברה בריגול אחריהם בתקופת הדיקטטורה הצבאית במדינה. לטענתם, מחלקת הביטחון של החברה יידעה את המשטרה על פעילויות של גורמי אופוזיציה ומתנגדים למשטר. בשנת 1976 נערכו מעצרים המוניים של עובדים בחברה וחלק מהעצורים סבלו מעינויים. בשנת 2014 "נציבות האמת" בראשות דילמה רוסף, נשיאת המדינה, קבעה כי "עשרות חברות, ביניהן פולקסווגן ויצרניות רכב אחרות סייעו לשלטון הצבאי לפעול נגד התאגדויות עובדים". מנגד, הכיחשה החברה את הדברים וטענה שאין תיעוד לכך שהיא פגעה בזכויות עובדים.

בנובמבר 2016 הזמינה החברה סקירת מומחה שנייה שבוצעה על ידי ההיסטוריון כריסטופר קופר מאוניברסיטת בילפלד הגרמנית. ההיסטוריון הראשי מנפרד גריגר התפטר מתפקידו בערך באותו זמן שבו מונה קופר. לאחר התפטרותו אמר גריגר שהוא ממליץ לחברה "לבנות אנדרטה לזכרם של אלו שהחברה הפרה את זכויות האדם שלהם". ביולי 2017 התראיין מנכ"ל פולקסווגן לשעבר, קארל האן והכחיש שאי פעם ידע על פעילות משטרת הביטחון בתחומי החברה.

== מפעלים ==
פולקסווגן ברזיל מחזיקה בארבעה מפעלים ברחי המדינה:<ref></ref>
{| class="wikitable"
|+
!מיקום
!תאריך פתיחה
!דגמים מיוצרים
|-
|סאו ברנרדו דו קמפו
|18 בנובמבר 1958
|ניבוס, פולו, וירטוס, סבירו
|-
|סאו קרלוס
|12 באוקטובר 1996
|מפעל מנועים
|-
|טאובטה
|14 בינואר 1974
|גול, וויאז'
|-
|סאו ז'וזה דוס פיניאיס
|18 בינואר 1999
|טי קרוס, אאודי Q3
|}

==קישורים חיצוניים==

* 

==הערות שוליים==

קטגוריה:פולקסווגן
קטגוריה:ברזיל: תחבורה
קטגוריה:ברזיל: תעשייה
ברסליארי

חיילים ברסליארים, [[1903.]]
ברסליאֶרי או ברסליירי (באיטלקית: Bersaglieri - קלע או רובאי) הוא סוג חיילי חיל רגלים קל אשר התקיים לאורך ההיסטוריה בכוחות צבא איטליה.

יחידות ברסליארי ראשונות הוקמו בממלכת סרדיניה, משום שלכוחות הממלכה לא היה תקציב רב, הוחלט ליצור כוח חיל רגלים קל, מהיר ואיכותי להתמודדות עם כוחות אויב עדיפים. חיילי הברסליארי פיתחו יכולות לחימה ייחודיות ששמו דגש על מהירות תנועה בשילוב עם ירי מדויק, בנוסף התפתחה מערכת תקשורת שהתבססה על מגוון רב של מנגינות ביוגל לתרועה של פקודות מורכבות בשעת קרב.

חיילי הברסליארי חובשים באופן מסורתי כובע מצחייה רחב ייחודי בעל נוצת מצנפת המורכב מנוצות שכווי, הכובע נחבש עם מדים טקסיים ונוצת המצנפת נענדת גם עם כובעים או קסדות כחלק משירות יום-יומי. מסורת נוספת הייחודית לחיילי הברסליארי היא קיום מצעדים בריצה קלה ולא בהליכה, תוך נגינה בכלי נשיפה. פנפארה.

==היסטוריה==
חיילי רגימנט ברסליארי השמיני במצעד, 2007
לוחם מרגימנט הברסליארי ה-11 באימון, 2021
קורפוס ברסליארי נוסד ב-18 ביוני 1836 על ידי הגנרל אלסנדרו לה מרמונה לשירות בכוחות ממלכת סרדיניה, עד לפברואר 1843 ארבע פלוגות ראשונות הוקמו ואוחדו לכדי גדוד ראשון שהוקם. בשנים הבאות הוקמו עוד גדודי ברסליארי, כאשר ב-1871 עמדו 36 גדודים שאורגנו בשישה רגימנטים (כל גדוד עם ארבע פלוגות). עם איחוד איטליה בשנת 1861, השתלבו יחידות הברסליארי בכוחות ממלכת איטליה המאוחדת.

החל משנת 1910, כל רגימנט כלל גדוד ברסליארי רכוב על אופניים, אלו פעלו לאורך מלחמת העולם הראשונה ופורקו רק לאחריה ב-1919. במהלך מלחמת העולם הראשונה קורפוס הברסליארי אורגן מחדש לכדי שתי דיוויזיות מיוחדות שכללו שבע חטיבות ו-21 רגימנטים סך הכל, בנוסף לחמישה גדודים עצמאיים. למספר שנים בין 1924 ל-1936 הוחזרו שוב יחידות רכובות אופניים כאשר 12 מהרגימנטים הומרו לרגימנטים רכובי אופניים.

במהלך מלחמת העולם השנייה רגימנטי ברסיליארי השתלבו בדיוויזיות המשוריינות, הממוכנות והדיווזיות המהירות. מפקד כוחות הציר במערכה בצפון אפריקה, ארווין רומל, אמר על חיילי הברסליארי: 

==יחידות יגר כיום==
* רגימנט ברסליארי הראשון, בקוזנצה, תחת פיקוד חטיבת ברסליארי "גרבילדי".
* רגימנט ברסליארי השלישי, בטולדה, תחת פיקוד החטיבה הממוכנת "ססרי".
* רגימנט ברסליארי השישי, בטרפאני, תחת פיקוד החטיבה הממוכנת "אוסטה".
* רגימנט ברסליארי השביעי, באלטמורה, תחת פיקוד החטיבה הממוכנת "פינרולו".
* רגימנט ברסליארי השמיני, בקזרטה, תחת פיקוד חטיבת ברסליארי "גריבלדי".
* רגימנט ברסליארי ה-11, בזופולה, תחת פיקוד החטיבה המשוריינת ה-132 "אריאטה".

==ראו גם==
* רובאי
* יגר

==קישורים חיצוניים==

* [https://www.esercito.difesa.it/en/organization/Armies-and-Corps/Infantry/The-Specialties/Bersaglieri אודות הברסליארי] באתר משרד ההגנה האיטלקי 
* http://www.bersaglieridiroma.it/?page_id=67
* https://www.youtube.com/watch?v=ffp0uPa44CA

==הערות שוליים==

קטגוריה:חיל רגלים
קטגוריה:מקצועות צבאיים
קטגוריה:איטליה: צבא וביטחון
עומר רקיק

עומר רקיק (בערבית: عمر رقيق, בתעתיק מדויק: עמר רקיק; נולד ב-20 בדצמבר 2001 בסכוונינגן שבהולנד) הוא כדורגלן תוניסאי המשחק בעמדת הבלם בקבוצת ספרטה רוטרדם מליגת העל ההולנדית, בהשאלה מארסנל, ובנבחרת תוניסיה.

== קריירת מועדונים ==
רקיק גדל במחלקות הנוער של פיינורד, מנצ'סטר סיטי, פ.ס.וו. איינדהובן, אולימפיק מרסיי, הרטה ברלין וארסנל. ב-20 ביוני 2022 הושאל רקיק למשך עונה אחת מארסנל לספרטה רוטרדם מליגת העל ההולנדית. ב-5 באוגוסט ערך את הופעת הבכורה שלו במועדון, בתיקו 0-0 נגד הירנפיין במסגרת המחזור הראשון בליגה לעונת 2022/2023.

== קריירה בינלאומית ==
ב-15 ביוני 2021 ערך רקיק את הופעת הבכורה שלו בנבחרת תוניסיה, בניצחון 0–1 על נבחרת מאלי במשחק ידידות. הוא היה חלק מסגל הנבחרת בטורניר גביע אפריקה לאומות 2021 בשנת 2022, וערך שתי הופעות בטורניר.

== חיים אישיים ==
אחיו הוא כדורגלן סביליה ונבחרת הולנד כרים רקיק .

== קישורים חיצוניים ==

== הערות שוליים ==

קטגוריה:כדורגלנים תוניסאים
קטגוריה:בלמי כדורגל תוניסאים
קטגוריה:כדורגלני ארסנל
קטגוריה:כדורגלני ספרטה רוטרדם
קטגוריה:כדורגלני ויגאן את'לטיק
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2021
קטגוריה:הולנדים שנולדו ב-2001
קטגוריה:תוניסאים שנולדו ב-2001
גארדו

הגארדו או הגאר (בצרפתית ובאוקסיטנית: Gardon, Gard) הוא נהר בדרום צרפת. על שמו קרוי מחוז גאר (Gard), אחד מ-101 מחוזות צרפת. כמה מיובליו מתקראים "גארדו" אף הם. אורכו 127.6 ק״מ וראשיתו ברכס ההרים (Cévennes), אם כי בחישוב הכולל את היובל המרוחק ביותר שלו - גארדו דה סן-ז'אן - הוא מתארך עד ל-133 ק"מ. האזור העליון של הנהר נקרא "גארדו דה סן-מרטן" (Gardon de Saint-Martin). הגארדו נשפך אל נהר הרון ביובלו הימני, מעט צפונית לבוקאר (Beaucaire).

אמת המים הרומית פון דו גאר והגשר פון סן-ניקולא מהמאה ה-16 הם שני גשרים היסטוריים החוצים את הגארדו. הקניון גורז' דו גארדו (), שמסתיים בפון סן-ניקולא, הוא אתר תיירות פופולרי המשמש לקיאקים, קאנו, טיפוס הרים וטיולי הליכה.

==גלריה==
<gallery>
Pont du Gard BLS.jpg|אמת המים פון דו גאר
Gardon.jpg|גשר סן-ניקולא
GORGES DU GARDON CAMP DES GARRIGUES GERARD JOYON.jpg|הקניון גורז' דו גארדו
</gallery>

==קישורים חיצוניים==

קטגוריה:צרפת: נהרות
עידן קרפל

עידן קרפל (נולד בחולון ב-1985) הוא קצין צה"ל בדרגת אלוף-משנה, אשר פיקד על עוצבת אדירים.

== ביוגרפיה ==
קרפל גדל במכבים-רעות ועם גיוסו לצה"ל שובץ בחיל התותחנים, עבר הכשרה כלוחם וקורס קצינים ועם סיומו שובץ כקצין שיתוף ארטילרי של גדוד הסיור של הצנחנים ולחם במלחמת לבנון השנייה, בין היתר בקרב מארון א-ראס וקרב בינת ג'בייל. קרפל מילא מגוון תפקידי מטה ופיקוד בחיל ובשנים 2016-2018 פיקד על גדוד 334 ובשנים 2020-2021 פיקד על גדוד הדס. בשנת 2022 מונה למפקד עוצבת אדירים. 

קרפל נשוי ואב לארבעה והוא בעל תואר ראשון בהנדסת חשמל ותואר שני במנהל עסקים.

== קישורים חיצוניים ==
;מאמרים
* [http://www.israeldefense.co.il/?CategoryID=411&ArticleID=4352 יומן מהשטח], באתר "ישראל דיפנס", 16 באפריל 2013.
* .

== הערות שוליים ==

קטגוריה:אלופי-משנה בצה"ל
קטגוריה:מפקדי גדוד הדס
קטגוריה:מפקדי עוצבת אדירים
קטגוריה:ישראלים שנולדו ב-1984
קטגוריה:מפקדי חטיבות במלחמת חרבות ברזל
אסמאעיל יאקובס

אסמאעיל יוזואה יאקובס (בגרמנית: Ismail Joshua Jakobs; נולד ב-17 באוגוסט 1999 בקלן שבגרמניה) הוא כדורגלן גרמני המשחק בעמדת המגן השמאלי בקבוצת מונקו מליגת העל הצרפתית.

== קריירת מועדונים ==
יאקובס גדל במחלקות הנוער של BC בלישהיים ופ.צ. קלן. בשנת 2017 החל לשחק בקבוצת המילואים של פ.צ. קלן. ב-8 בנובמבר 2019 ערך את הופעת הבכורה שלו בקבוצה הראשונה של המועדון, בהפסד 1–2 להופנהיים במסגרת המחזור ה-11 בבונדסליגה לעונת 2019/2020. ב-18 בדצמבר הבקיע את שער הבכורה שלו במועדון, בניצחון 2–4 על איינטרכט פרנקפורט במסגרת המחזור ה-16 בליגה. בסך הכל ערך 43 הופעות ליגה במדי המועדון, בהן הבקיע שלושה שערים.

ב-12 ביולי 2021 חתם יאקובס על חוזה לחמש עונות במונקו מליגת העל הצרפתית. ב-3 באוגוסט ערך את הופעת הבכורה שלו במועדון, בניצחון 0–2 על ספרטה פראג במסגרת מוקדמות ליגת האלופות לעונת 2021/2022. ב-6 באוגוסט ערך את הופעת הבכורה שלו בליגה, בתיקו 1-1 נגד נאנט במסגרת המחזור הראשון לעונת 2021/2022. בעונתו הראשונה במועדון ערך 28 הופעות ליגה.

== קריירה בינלאומית ==
יאקובס היה חלק מסגל נבחרת גרמניה עד גיל 21.

ב-24 בספטמבר 2022 ערך יאקובס את הופעת הבכורה שלו בנבחרת סנגל, בניצחון 2-0 על נבחרת בוליביה במשחק ידידות.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלנים סנגלים
קטגוריה:מגני כדורגל סנגלים
קטגוריה:כדורגלני פ.צ. קלן
קטגוריה:כדורגלני מונקו
קטגוריה:כדורגלני נבחרת סנגל
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלנים גרמנים באולימפיאדת טוקיו (2020)
קטגוריה:גרמנים שנולדו ב-1999
קטגוריה:סנגלים שנולדו ב-1999
אנדראס אוטנזמר

אנדראס אוטנזמר (בגרמנית: Andreas Ottensamer; נולד ב-4 באפריל 1989) הוא קלרניתן אוסטרי, אחד מסולני הפילהרמונית של ברלין ומנצח תזמורת.

== תולדות חייו ==
נולד בווינה ולמד באוניברסיטה למוזיקה ואמנויות הבמה של וינה פסנתר, צ'לו וקלרינט. הן אביו, ארנסט, והן אחיו הבכור, דניאל, היו נגני קלרינט סולו בפילהרמונית של וינה. בין היתר ניגן בתזמורת האופרה של וינה, בפילהרמונית של וינה ובתזמורת הנוער ע"ש גוסטב מאהלר. ב-2009 נבחר כעמית האקדמיה שליד הפילהרמונית של ברלין. בין 2010 ל-2011 היה סולן הקלרינט של התזמורת הסימפונית הגרמנית. במרץ 2011 נבחר לסולן קלרינט בפילהרמונית של ברלין.

כזוכה מספר תחרויות, ניגן אוטנזמר בהרכבים קאמריים, במסגרת "הווירטואוזים של וינה" (קבוצת נגנים מבין חברי פילהרמונית של וינה) ועם עמיתים כגון לייף אובה אנדסנס, יוליאן רחלין ויו-יו מה. יחד אם אביו ואחיו יצר את שלישיית The Clarinotts, שפעלה עד מות האב ב-2017.

בשנת 2011 ליווה את הזמרת טורי איימוס בתקליטה Night of Hunters. ב-2013 הוציא לאור בחברת דויטשה גרמופון את תקליט הבכורה שלו Portraits – The Clarinet Album שכלל יצירות לקלרינט מאת דומניקו צ'ימרוזה, ג'ורג' גרשווין, אהרן קופלנד, בביצועו יחד עם התזמורת הפילהרמונית של רוטרדם והפסנתרן יאניק נזה-סגין.

בשנת 2021 החל לנצח על התזמורת הסימפונית הממלכתית של ארמניה . כן הופיע כמנצח-אורח עם התזמורת הסימפונית של בורנמות' והתזמורת הסימפונית של טוקיו.

== דיסקוגרפיה ==
<div class="mw-content-ltr">
* [https://www.deutschegrammophon.com/en/catalogue/products/andreas-ottensamer-portraits-the-clarinet-album-8997 Portraits: the Clarinet Album], 2013
* [https://www.deutschegrammophon.com/en/catalogue/products/ottensamer-brahms-the-hungarian-connection-11401 Brahms: the Hungarian Connection], 2015
* [https://www.deutschegrammophon.com/en/catalogue/products/blue-hour-andreas-ottensamer-5433 Blue Hour: Brahms Edition], 2019
* [https://www.deutschegrammophon.com/en/catalogue/products/gershwin-three-preludes-i-allegro-ben-ritmato-e-deciso-ottensamer-12229 Georg Gershwin Three Preludes], 2021
* [https://www.deutschegrammophon.com/en/catalogue/products/blue-hour-mendelssohn-edition-andreas-ottensamer-12300 Blue Hour: Mendelssohn Edition], 2021
</div>

== קישורים חיצוניים ==
* 

* [https://www.berliner-philharmoniker.de/en/orchestra/musician/andreas-ottensamer/ דף נגן] באתר הפילהרמונית של ברלין
* [https://www.deutschegrammophon.com/en/artists/andreas-ottensamer/biography ביוגרפיה] באתר דויטשה גרמופון
* [https://www.gramophone.co.uk/review/andreas-ottensamer-brahms-the-hungarian-connection כתבה על Brahms: the Hungarian Connection], גרמופון
* [https://bsolive.com/news/5-interesting-facts-about-andreas-ottensamer/ חמש עובדות אל אנדראס אוטנזמר], אתר התזמורת הסימפונית של בורנמות'

קטגוריה:קלרניתנים
קטגוריה:מנצחים אוסטרים
קטגוריה:נגנים אוסטרים
קטגוריה:אוסטרים שנולדו ב-1989
בן-ציון משבץ

בן-ציון משבץ (משביץ) (1889, אוקראינה – 22 בדצמבר 1920, ישראל) היה מאנשי העלייה השנייה ומראשוני המצטרפים לארגון השומר. שמר בסג'רה, יבנאל, בית-גן, חדרה ומושבות יהודה.

== ביוגרפיה ==
בן-ציון משבץ נולד ב-1889 בעיר ברדיצ'ב שבמחוז ז'יטומיר באוקראינה. בנעוריו הצטרף על נוער שהגן על היהודים בפני פוגרומים והיה שותף להגנה על קהילת אודסה במהלך פוגרומי אודסה. לאחר אירוע זה עלה, כנוסע סמוי, על אוניית מסע וירד ביפו. גר תקופה קצרה ביפו שם חבר לקבוצה שייסדה יותר מאוחר את ארגון השומר (יצחק בן-צבי, ישראל גלעדי וישראל שוחט) ומהם שמע על רעיונות השמירה.

מיפו עבר למושבה סג'רה שם הצטרף לארגון השומר והחל לשמור במושבה ומשם עבר לשמור ביבנאל ובית-גן. בתקופה בה שמר בבית-גן הצליחו גנבים בדואים לגנוב 12 ראשי בקר מהיישוב ו"השומר" נאלץ לשלם דמי פדיון לשבט כדי לקבל בחזרה את הפרות. משבץ, שהיה אחראי על השמירה ביישוב, הודח על ידי הנהגת הארגון מתפקידי שמירה למשך מספר חודשים.

בהמשך עבר מהגליל לשומרון והחל לשמור בחדרה ובמושבות הדרום (ראשון לציון, רחובות ובאר יעקב). בתקופת השמירה בחדרה הותקף השומר צבי נדב ונשקו נגנב על ידי כנופיית ערבים ומשבץ היה אחד מקבוצת שומרים שיצאו לנקום באותו שבט אולם נתקלו בהתנגדות ונאלצו לסגת.

ב-1913, לאחר נישואיו, רכש חלקת אדמה ועיבד אותה במקביל לעבודתו כשומר.

בתקופת מלחמת העולם הראשונה אסרו הטורקים על פעילות "השומר" ואז הצטרף משבץ לארגון המגן, בהנהגתו של יוסף לישנסקי, שפעל בדרום הארץ.

== משפחתו ==
ב-1913 נישא לדבורה לבית מדורסקי (ילידת 1888, בתם של שמשון ואסתר מדורסקי שהיו ממייסדי חדרה). לזוג נולדו 3 ילדים (שמשון, חסידה ושפרה).

במהלך עבודתו ושמירותיו נתקף שלוש פעמים במלריה והצליח להתאושש אך ב-1920 נתקף בקדחת בפעם הרביעית ונפטר. הובא למנוחות בבית הקברות בחדרה ויותר מאוחר הועבר לחלקת השומר בבית הקברות של כפר גלעדי. לאחר פטירתו נישאה דבורה ליוסף אליאש. נפטרה ב-1963 ונקברה אף היא בכפר גלעדי.

== לקריאה נוספת ==
* ספר השומר, הוצאת דביר והוצאת 'מערכות', 1957

== קישורים חיצוניים ==
* [https://www.izkor.gov.il/בן%20ציון%20משבץ/en_332fc78a58b2c67502dcd113777f8eba בן ציון משבץ], באתר "יזכור"
* [http://irgon-haagana.co.il/info/n_show.aspx?id=24975 בן ציון משבץ], באתר ארגון ההגנה
* [https://latetpanim.org.il/index.php/node/986 בן ציון משבץ], באתר לתת פנים לנופלים
* [https://m.facebook.com/uppergaliliemuseums/posts/1185797281596526 בן ציון משבץ], באתר "מוזיאונים בגליל"
* [https://tipid2.wordpress.com/2011/10/02/השומר/ השומר], באתר tipid2

== הערות שוליים ==

קטגוריה:אנשי השומר
קטגוריה:אישים הקבורים בחלקת השומר בכפר גלעדי
קטגוריה:אנשי העלייה השנייה
קטגוריה:חדרה: אישים
קטגוריה:אוקראינים שנולדו ב-1889
קטגוריה:ארץ-ישראלים שנפטרו ב-1920
רמקו פספיר

רֶמְקוֹ פָּסְפִיר (בהולנדית: Remko Pasveer; נולד ב-8 בנובמבר 1983 באנסחדה שבהולנד) הוא כדורגלן הולנדי המשחק בעמדת השוער בקבוצת אייאקס מליגת העל ההולנדית.

== קריירת מועדונים ==
=== טוונטה ===
פספיר גדל במחלקות הנוער של ספורטקלוב אנסחדה וטוונטה. בשנת 2003 החל לשחק בקבוצה הבוגרת של טוונטה, ובסך הכל ערך 14 הופעות ליגה במדי המועדון במסגרת ליגת העל ההולנדית.

=== הראקלס אלמלו וההשאלה לגו אהד איגלס ===
ב-1 ביולי 2006 חתם פספיר בהראקלס אלמלו מליגת העל ההולנדית, והחל לשמש כשוער שני במועדון. בעונות ו- הושאל לגו אהד איגלס מליגת המשנה ההולנדית, במדיה ערך 74 הופעות ליגה. לאחר תקופת ההשאלה חזר להראקלס אלמלו, והחל לשמש כשוער ראשון במועדון. בסך הכל ערך 137 הופעות ליגה במדי המועדון.

=== פ.ס.וו. איינדהובן ===
ב-26 ביוני 2014 חתם פספיר בפ.ס.וו. איינדהובן מליגת העל ההולנדית. ב-21 באוגוסט 2014 ערך את הופעת הבכורה שלו במועדון, בניצחון 0–1 על שחטיור סליהורסק במסגרת מוקדמות הליגה האירופית לעונת 2014/2015. ב-25 באפריל 2015 ערך את הופעת הבכורה שלו בליגה במדי המועדון, בניצחון 2–3 על אקסלסיור רוטרדם במסגרת המחזור ה-32 לעונת 2014/2015, לאחר שפ.ס.וו. איינדהובן הבטיחה את זכייתה באליפות הולנד. ב-1 בנובמבר 2016 ערך את הופעת הבכורה שלו בליגת האלופות, בהפסד 1–2 לבאיירן מינכן במסגרת שלב הבתים לעונת 2016/2017. במשך כל תקופתו במועדון שימש כשוער שני לירון זוט, וערך חמש הופעות ליגה בלבד במדי המועדון.

=== ויטסה ארנהם ===
ב-5 ביולי 2017 חתם פספיר בוויטסה ארנהם מליגת העל ההולנדית. ב-5 באוגוסט ערך את הופעת הבכורה שלו במועדון, בהפסד לפיינורד במסגרת מגן יוהאן קרויף. ב-12 באוגוסט ערך את הופעת הבכורה שלו בליגה, בניצחון 1–4 על נאק ברדה במסגרת המחזור הראשון לעונת 2017/2018. הוא שיחק במועדון במשך ארבע עונות, בהן ערך 96 הופעות ליגה.

=== אייאקס ===
ב-23 באפריל 2021 חתם פספיר על חוזה לשתי עונות באייאקס מליגת העל ההולנדית, החל מ-1 ביולי. ב-7 באוגוסט ערך את הופעת הבכורה שלו במועדון, בהפסד 0–4 לפ.ס.וו. איינדהובן במסגרת מגן יוהאן קרויף. בשל הרחקתו של אנדרה אוננה ופציעתו של מארטן סטקלנבורג, המשיך לשמש כשוער ראשון. ב-11 בספטמבר ערך את הופעת הבכורה שלו בליגה, בניצחון 0–2 על זוולה במסגרת המחזור הרביעי לעונת 2021/2022. בעונתו הראשונה במועדון ערך 20 הופעות ליגה, והוסיף שש הופעות בליגת האלופות.

== קריירה בינלאומית ==
פספיר זכה עם נבחרת הולנד עד גיל 21 בטורניר אליפות אירופה עד גיל 21 בשנת 2006.

ב-22 בספטמבר 2022 ערך פספיר את הופעת הבכורה שלו בנבחרת הולנד, בניצחון 2-0 על נבחרת פולין במסגרת ליגת האומות 2022/2023.

נכלל בסגל נבחרת הולנד בטורניר מונדיאל 2022.

== תארים ==
;פ.ס.וו. איינדהובן
* אליפות הולנד (2): 2014/2015, 2015/2016
* מגן יוהאן קרויף (2): 2016, 2017

;אייאקס
* אליפות הולנד (1): 2021/2022

;נבחרת הולנד עד גיל 21
* אליפות אירופה עד גיל 21 (1): 2006

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:שוערי כדורגל הולנדים
קטגוריה:כדורגלני טוונטה
קטגוריה:כדורגלני הראקלס אלמלו
קטגוריה:כדורגלני גו אהד איגלס
קטגוריה:כדורגלני פ.ס.וו. איינדהובן
קטגוריה:כדורגלני ויטסה ארנהם
קטגוריה:כדורגלני אייאקס
קטגוריה:כדורגלני נבחרת הולנד
קטגוריה:כדורגלני מונדיאל 2022
קטגוריה:הולנדים שנולדו ב-1983
איש מערות

ציור מ[[המאה ה-20 המתאר ציד דוב חום על ידי איש מערות בתקופת האבן]]
איש מערות הוא דמות בתרבות הפופולרית שמייצג את בני אדם הפרימיטיביים בתקופה הפלאוליתית.

אנשי מערות תוארו באופן מסורתי כשהם לובשים בגדי דמוי חלוק העשויים מעור של בעלי חיים ומוחזקים על ידי רצועת כתף בצד אחד, ונושאים אלות גדולות בצורת חרוט.

== מאפיינים ==
אנשי מערות מוצגים בדרך כלל כלבושים בעורות השיכיים לבעלי חיים, ומסוגלים לצייר כמו בני אדם מודרניים בעידן הקרח. לעיתים קרובות הם מוצגים כחמושים בסלעים, באלות מעצמות של בקר או במקלות עם אבנים קשורות אליהם, והם מוצגים כלא אינטליגנטים ותוקפניים. התרבות הפופולרית גם מייצגת לעיתים קרובות את אנשי המערות שחיים עם או לצד דינוזאורים, אף על פי שהדינוזאורים שאינם עופות נכחדו בסוף תקופת הקרטיקון, כ-66 מיליון שנים לפני הופעת המין הומו סאפיינס. העידן שרוב האנשים חושבים עליו כשהם מדברים על "אנשי מערות" הוא העידן הפלאוליתי, חלק מתקופת האבן. עידן זה החל לפני יותר משני מיליון שנים עד לפני 40,000 עד 10,000 שנים.

הדימוי של אנשים אלה החיים במערות נובע מהעובדה שבמערות נמצאו עיקר החפצים מתרבויות תקופת האבן האירופית. עם זאת, סביר להניח שהדבר משקף את מידת השימור שמספקות מערות לאורך אלפי השנים.

== היסטוריה ==
"אנשי פרא" נלחמים באופן אנכרוניסטי בדינוזאור
"אנשי פרא" מופיעים באיקונוגרפיה האירופית והאפריקנית במשך מאות שנים. במהלך ימי הביניים, יצורים אלה הוצגו בדרך כלל באמנות ובספרות כמזוקנים ומכוסה שיער, ולעיתים קרובות אוחזים באלות ומתגוררים במערות. בעוד שאנשים פראיים תמיד הוצגו כחיים מחוץ לציוויליזציה, היה ויכוח מתמשך אם הם אנושיים או לא אנושיים.

בספר "העולם שאבד" של ארתור קונאן דויל, מתוארים אנשים הנראים כקוף במאבק עם בני אדם מודרניים.

"בכוח הזרוע" , הוא סרט אילם שיצא לאקרנים בשנת 1914, המייצג את אחת התיאורים המוקדמים ביותר של אנשי מערות ודינוזאורים יחדיו, עם תיאורו של "צרטוזאורוס". הסרט חיזק את התפיסה השגויה שדינוזאורים שאינם עופות התקיימו יחד עם בני אדם פרהיסטוריים.

השילוב האנכרוניסטי של אנשי מערות עם דינוזאורים הפך בסופו של דבר לקלישאה, ולעיתים קרובות משומש בכוונה לאפקט קומי.

==קישורים חיצוניים==

== הערות שוליים ==

קטגוריה:אדם
קטגוריה:התקופה הפלאוליתית
איגוריס קירילובאס

איגוריס קירילובאס (בליטאית: Igoris Kirilovas; נולד ב-19 באוגוסט 1971) הוא כדורגלן עבר ליטאי ששיקח בעמדת הקשר האחורי.

==קריירה==
קירילובאס התחיל את הקריירה שלו בקבוצת ויטיס קובנה הליטאית. מאז הצטרף לפאניריס וילנה מליגת העל הליטאית.

לקראת עונת חתם בפ.צ. מגדבורג מהבונדסליגה השלישית במדיה שיחק חצי עונה אחרי חזר לפאנריס. לאחר מכן שיחק גם בקארדה שיאוליאי וקובנה.

לקראת עונת חתם בקאמאז נאברז'ניה צ'לני הרוסית. בקאמאז מיעט לשחק ואחרי חצי עונה חזר לקובנה. בקיץ חתם בהפועל ירושלים מליגת העל. ב-27 בנובמבר 1999 הבקיע ובישל בהפסד 3-2 להפועל חיפה.

בהמשך הקריירה שיחק בוגאר, וטרה, טובול, ז'טיסו ובקנטה וילנה.

ב-15 בנובמבר 1991 ערך את הופעת הבכורה שלו בנבחרת ליטא בניצחון 1-4 נגד . ב-3 בנובמבר 1996 הבקיע את שערו ביחיד שלו בניצחון 0-4 נגד .

==קישורים חיצוניים==

קטגוריה:כדורגלנים ליטאים
קטגוריה:קשרי כדורגל ליטאים
קטגוריה:וילנה: כדורגלנים
קטגוריה:כדורגלני פ.צ. מגדבורג
קטגוריה:כדורגלני קובנה
קטגוריה:כדורגלני קאמאז נאברז'ניה צ'לני
קטגוריה:כדורגלני ז'לגיריס וילנה
קטגוריה:כדורגלני הפועל ירושלים
קטגוריה:כדורגלני טובול
קטגוריה:כדורגלני ז'טיסו
קטגוריה:כדורגלני נבחרת ליטא
קטגוריה:כדורגלנים זרים בישראל
קטגוריה:ליטאים שנולדו ב-1971
כתר הקוצים

ישו הנוצרי נושא את הצלב חבוש בכתר הקוצים, בציורו של [[אל גרקו]]
על פי הנכתב בברית החדשה, כתר ארוג מקוצים (יוונית עתיקה: στέφανος ἐξ ἀκανθῶν) הונח בכפייה על ראשו של ישו במהלך האירועים לפני צליבתו, הן כדי ללעוג לטענת הסמכות שלו, והן כדי לגרום לו כאב פיזי.

הכתר מוזכר במספר מקורות, בבשורה על פי מתי (כז:29),<ref></ref> בבשורה על פי מרקוס (טו:17)<ref></ref> בבשורה על פי יוחנן (יט)<ref></ref> ובנוסף נרמז גם בכתבי חלק מאבות הכנסייה המוקדמים כמו קלמנס מאלכסנדריה, אוריגנס כמו גם התייחסות בבשורות האפוקריפיות<ref></ref>.

שריד של כתר הקוצים, שקיבל המלך הצרפתי לואי התשיעי מהקיסר בולדווין השני . <ref></ref> הוא נשמר בנוטרדאם דה פריז עד אפריל 2019, אז הועבר ללובר.]]
השריד העיקרי מכתר הקוצים זוכה להערצה וסגידה מסביבות שנת 400 לספירה. הוא הוענק בשנת 1238 על ידי הקיסר בולדווין השני מקונסטנטינופול ללואי התשיעי, מלך צרפת, והושם בשמירה בקתדרלת נוטרדאם. במהלך השרפה בקתדרלת נוטרדאם ב-15 באפריל 2019 הוא חולץ והועבר למוזיאון הלובר.<ref></ref>

== ההיסטוריה של השריד ==
אין התייחסות בשלוש הבשורות שמזכירות את כתר הקוצים למה אירע עם הכתר לאחר הצליבה, האזכור הקדום ביותר לכתר הוא של פאולינוס<ref name=":0"></ref> מתחילת המאה החמישית שכתב על הכתר כשריד הנערץ על המאמינים. וישנן מספר התייחסויות נוספות במהלך המאות הבאות לכתר שמוקד עלייה לרגל בקרב הצליינים בירושלים. וממסלול הטיול של הנוסע אנטונינוס מפלקנטיה ניתן ללמוד שהשריד הוחזק בהר ציון.

סביבות שנת 800 לספירה הפטריארך של ירושלים שלח לקרל הגדול קוץ מהכתר, בנוסף לשרידי קדושים אחרים, שלאחר מכן ניתנו על ידי קרל הקירח למנזר סנט דניס.

לאחר מכן השריד הועבר לקונסטנטינופול, כשחלקים ממנו מוצאים דרכם לחצרות מלכים ולכנסיות חשובות.

בשנת 1238 הציע בולדווין השני מקונסטנטינופול, שנזקק לתמיכה באימפרייה המתפוררת שלו להעניק את הכתר ללואי התשיעי, מלך צרפת, הוא הועבר לוונציה כערובה להלוואה גדולה, של יותר מ-13 אלף חתיכות זהב ובסופו של דבר נפדה והועבר לפריז, שם לואי בנה את כנסיית סנט שאפל לכבודו בשובו ממסע הצלב השביעי. השריד נותר שם עד למהפכה הצרפתית, אז, בסופו של דבר הוא הופקד בקתדרלת נוטרדאם.<ref></ref>

כבאי פריז הצילו את השריד במהלך השריפה בנוטרדאם ב-15 באפריל 2019. <ref></ref>

== גלריית תמונות ==
<gallery>
קובץ:Late 19th Century Reliquary.JPG|כלי לשריד שנעשה בשנת 1806, בהזמנת נפוליאון, נשמר בקתדרלת נוטרדאם.
קובץ:HolyCrown.JPG|כלי שני משנת 1862, שתוכנן על ידי ויולט-לה-דוק שנשמר בקתדרלת נוטרדאם .
קובץ:Detail of Crown Reliquary.jpg|מבט מקרוב על השריד מ-1862.
קובץ:SteChapelle von N.JPG|כנסיית סנט שאפל, שנבנתה כדי לשכן את שרידי הכתר.
</gallery>

== ראו גם==
* שרידים הקשורים לישו
** הרומח הקדוש
** הסנדלים של ישו
** הצלב האמיתי
* Euphorbia milii
* חלבלוב קוצני
* ישו, מלך היהודים
* שרידי קדושים
* תפילת המחרוזת
* שרי, ג'ון, The Holy Thorn reliquary ,הוצאת המוזיאון הבריטי, 2010<ref></ref>
* הערך על הכתר באנציקלופדיה הקתולית<bdi>978-0312649449</bdi>
== קישורים חיצוניים ==

* [https://web.archive.org/web/20101028110046/http://www.notredamedeparis.fr/Veneration-of-the-Crown-of-Thorns קתדרלת נוטרדאם]
* 

קטגוריה:ישו
קטגוריה:הוצאות להורג בארץ ישראל
קטגוריה:כריסטולוגיה

קטגוריה:מיתולוגיה נוצרית
עבדוליי דיאבי

עבדוליי דיאבי (בצרפתית: Abdoulay Diaby; נולד ב-21 במאי 1991) הוא כדורגלן מאלי המשחק בעמדת הקיצוני בפנדיקספור.

==קריירת מועדונים==
דיאבי נולד בנאנטר שבצרפת התחיל את הקריירה שלו במחלקת הנוער של סדאן. ב-4 במאי 2010 ערך את הופעת הבכורה שלו בקבוצה הבוגרת במשחק הליגה נגד דיז'ון בו הפסידה סדאן 3-1. ב-13 בינואר 2011 חתם על חוזה לשלוש וחצי שנים בקבוצה הבוגרת. ב-11 במרץ הבקיע את שער הבכורה שלו בקבוצה בהפסד 5-3 לאיסטר. ב-24 באוגוסט 2012 הורחק בדקה ה-80 בניצחון 0-2 נגד קלרמון פוט.

ב-30 ביולי 2013 דיאבי חתם לשלוש שנים בליל וכעבור זמן קצר הושאל לרויאל מוסקרון-פרוולץ. ב-10 באוגוסט ערך את הפועת הבכורה שלו בקבוצה בניצחון 1-2 נגד בריסל. במוסקרון שיחק שנתיים וחצי כאשר הוא חזר לליל כאשר הוא מלך שערי ליגת העל הבלגית עם 12 שערים. ב-28 בפברואר 2015 ערך את הופעת הבכורה שלו במדי ליל בניצחון 1-2 נגד אולימפיק ליון. בליל רשם רק 3 הופעות בליגה.

ב-22 במאי 2015 דיאבי חתם בקלאב ברוז' מליגת העל הבלגית לארבע שנים תמורת 2 מיליון אירו. ב-16 ביולי 2015 ערך את הופעת הבכורה שלו בקבוצה בניצחון 0-1 נגד גנט. ב-1 באוגוסט 2015 דיאבי הבקיע את שער הבכורה שלו בקבוצה בניצחון 0-3 נגד מכלן. ב-30 באוגוסט כבש רביעייה בניצחון 1-7 נגד סטנדרד לייז'. את עונת סיים עם 20 שערים בכל המסגרות והיה מלך שערי הקבוצה בצוותא עם יילה ווסן. במהלך עונת נפצע בקרסול וסיים את העונה מוקדם מהרגיל.

ב-21 באוגוסט 2018 חתם לחמש שנים בספורטינג ליסבון הפורטוגלית תמורת 4 מיליון אירו, עם סעיף שחרור של 70 מיליון אירו. ב-24 בספטמבר ערך את הופעת הבכורה שלו בקבוצה בהפסד 1-0 לספורטינג בראגה.

ב-5 באוקטובר 2020 הושאל לבשיקטש מליגת העל הטורקית. בהמשך הושאל גם לחטאפה ואנדרלכט.

ב-23 באוגוסט 2021 הצטרף לאל-ג'זירה מליגת העל של איחוד האמירויות הערביות.

ב-19 ביולי 2023 חתם בפנדיקספור מליגת העל הטורקית.

==קריירה בינלאומית==
באוקטובר , דיאבי זומן לראשונה סגל נבחרת מאלי. ב-11 באוקטובר ערך את הופעת הבכורה שלו בנבחרת בניצחון 0-2 נגד , בו גם הבקיע את שער הבכורה שלו בנבחרת.

דיאבי השתתף עם הנבחרת פעמיים בגביע אפריקה לאומות.

==תארים==
; קלאב ברוז'
*ליגת העל הבלגית: , 
*הסופר קאפ הבלגי: 

; ספורטינג ליסבון
*הגביע הפורטוגזי: 
*גביע הליגה הפורטוגזי: 

; אל-ג'זירה
*הסופר קאפ האמירתי: 

==קישורים חיצוניים==

קטגוריה:כדורגלנים מאלים
קטגוריה:כדורגלנים צרפתים
קטגוריה:חלוצי כדורגל מאלים
קטגוריה:חלוצי כדורגל צרפתים
קטגוריה:כדורגלני סדאן
קטגוריה:כדורגלני ליל
קטגוריה:כדורגלני מוסקרון
קטגוריה:כדורגלני קלאב ברוז'
קטגוריה:כדורגלני ספורטינג ליסבון
קטגוריה:כדורגלני בשיקטש
קטגוריה:כדורגלני חטאפה
קטגוריה:כדורגלני אנדרלכט
קטגוריה:כדורגלני אל-ג'זירה (אבו דאבי)
קטגוריה:כדורגלני אל-איתיחאד כלבה
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2019
קטגוריה:ספורטאים זרים בפורטוגל
קטגוריה:ספורטאים זרים בטורקיה
קטגוריה:ספורטאים מאלים בספרד
קטגוריה:ספורטאים צרפתים בבלגיה
קטגוריה:ספורטאים צרפתים בפורטוגל
קטגוריה:ספורטאים צרפתים בטורקיה
קטגוריה:ספורטאים צרפתים בספרד
קטגוריה:ספורטאים זרים באיחוד האמירויות הערביות
קטגוריה:מאלים שנולדו ב-1991
קטגוריה:צרפתים שנולדו ב-1991
עוגת תות

עוגת תות היא עוגה המשתמשת בתות שדה כמרכיב עיקרי. ניתן להשתמש בתותים בבלילת העוגה, על גבי העוגה ובציפוי. עוגות תותים מוגשות בדרך כלל קרות.

== סקירה כללית ==
ניתן להכין עוגות תותים עם תותים בבלילה, עם תותים מעליהן, עם תותים או מילוי תותים בין שכבות של עוגת שכבות, ובכל שילוב שלהן.

חלק מעוגות התות מוכנות עם תותים המשולבים בציפוי. ניתן להשתמש בתותים טריים או קפואים.

ניתן גם להשתמש בג'לטין בטעם תות כמרכיב בעוגה, אשר יכול לתת לעוגה צבע ורוד, כאשר הוא מעורבב עם הבלילה.

ניתן להכין עוגת תותים כמנה ללא גלוטן.

חלק מהגרסאות מוגשות מקוררות, וחלקן קפואות כשלאחר מכן, הן מוגשות במצב קפוא חלקית.

גבינת ריקוטה משמשת לעיתים כמרכיב בבלילת העוגה או כתוספת.

עוגת תותים מוכנה לפעמים באמצעות תערובת עוגה מוכנה כבסיס, כמו תערובת עוגה לבנה, שעליה מוסיפים מרכיבים נוספים לבלילה או על גבי העוגה. לפעמים הוא מוכן ומוגש כמנה ביום האהבה.

== גלריה ==
<gallery>
קובץ:SweetyViper (8864273175).jpg|עוגת תותים שהוכנה בצורת נחש
קובץ:Strawberry cake for Valentine's Day.jpg|מבט מקרוב של עוגת תותים ליום האהבה
קובץ:Strawberry Cake.JPG|פרוסת עוגת תותים
קובץ:Strawberry topped wedding cake Japan.jpg|עוגת חתונה תות
קובץ:Strawberry short cake（ストロベリーショートケーキ） (2874857378).jpg|פרוסת עוגות תותים במזנון
קובץ:Laika strawberry cake (cropped).jpg|עוגת שכבות תותים, עם תותים בציפוי בין השכבות וקישוט תותים
</gallery>

== ראו גם ==

== לקריאה נוספת ==
<div class="mw-content-ltr">
* 
* 
</div>

==קישורים חיצוניים==

* 
* 
* 

==הערות שוליים==

קטגוריה:קינוחים קפואים
קטגוריה:עוגות
קטגוריה:תותיים
מישהו איפשהו

מישהו איפשהו (באנגלית: Somebody Somewhere) הוא ספר המשך אוטוביוגרפי לספרה הראשון של דונה ויליאמס, אף אחד בשום מקום. הספר מתאר את קורותיה בחייה הבוגרים של ויליאמס, אוטיסטית בתפקוד גבוה ילידת אוסטרליה.

הספר פורסם במקור בבריטניה ב-1994. ב-2016 יצא הספר לאור בישראל בתרגום לעברית של אורה פין, בהוצאת הספרים סיפורי אמת-של-הלב.

==קישורים חיצוניים==
* 

== הערות שוליים ==

קטגוריה:אוטוביוגרפיות
קטגוריה:הקשת האוטיסטית בספרות
קטגוריה:ספרי 1994
קטגוריה:ספרי הוצאת סיפורי אמת-של-הלב
ריקוד עם

מלמבו, ריקוד עם ארגנטינאי
אנגלי]]
ילדות רוקדות ב[[חדרה]]
ריקוד עם הוא ריקוד שמקורו קדום, והוא מבוצע בקבוצות המורכבות מהמוני העם (להבדיל ממחול המבוצע על ידי רקדנים מקצועיים) או בהופעתן של להקות מחול פולקלוריסטי, לרוב מאופיינים אלו בתנועות קצובות פשוטות וקבועות על מנת שיותאמו לכלל המעוניינים לרקוד.

ריקוד עם הוא סוג של ריקוד מסורתי המהווה ביטוי של תרבות עבר או הווה. למרות היותם ריקודים מסורתיים, ריקודים פולחניים או ריקודים שמקורם בפולחן אינם נחשבים לריקודי עם.

לכל עם יש את ריקודי העם שלו. ריקודים אלו מהווים חלק מהדרכים שבהן קהילה חוגגת אירוע מסורתי או תאריך חשוב.

המונח "ריקודי עם" מתייחס לריקודים עממיים, המתקשרים במידה ניכרת למסורת, ובא להבחין בין סוג ריקוד זה לבין הריקודים הסלוניים המודרניים שגם הם במקורם ריקודים עממיים.<ref name=":0"></ref>

== המשותף לריקוד העממי ==
ישנן תכונות המשותפות לרוב ריקודי העם. הצעדים של הריקודים פשוטים ומבוצעים על ידי רקדנים ללא הכשרה מקצועית. רוב הריקודים נלמדים תוך כדי חיקוי, בהעברה מדור לדור.

המוזיקה המלווה ריקודים אלו היא מוזיקה מסורתית העשויה להכיל שירה סיפורית או רק נגינה כלית. הריקודים מבוצעים, בדרך כלל, בתלבושת העממית של המקום, המדגישה את השייכות של הרוקדים לקבוצה.

ריקודים אלו משמשים את המשתתפים בפסטיבלים עממיים, בימי חג מסורתיים ולעיתים באירועים הקשורים לעבודות חקלאיות.<ref name=":1"></ref>

יש המגדירים את ריקודי העם כריקודים שאין להם גוף מנהל או כריקודים שאין להם מוסדות מקצועיים המלמדים אותם.<ref></ref>

== סוגים של ריקודי עם ==
קיימים אלפי סוגים של ריקוד עם עם. להלן מספר דוגמאות:<ref name=":1" />
* פנדנגו - ריקוד עם ספרדי בזוגות, המשלב מחיאות כף ושימוש בקסטניטות.
* סירטקי - ריקוד עם יווני במעגל המתחיל לאט ומסתיים בקצב מוגבר.
* טרנטלה - ריקוד עם איטלקי עליז ומהיר.
* טיניקלינג - ריקוד עם פיליפיני מתקופת הקולוניאליות הספרדית, המזכיר ציפור קטנה מלקטת ומפזזת בין קני הבמבוק.
* הורה - ריקוד עם ישראלי שמקורו, כנראה, במזרח אירופה.
* פולקה - ריקוד עם מבוהמיה, ריקוד מהיר המבוצע בזוגות. נפוץ בכל העולם.
* ריקודי ריבוע - ריקודי עם אמריקאים שמקורם באנגליה לצלילי מוזיקת קנטרי.
* ריקודי חרבות - ריקודים המאפיינים חיקוי של קרב בארצות שונות, כגון: סין, וייטנאם, סקוטלנד, גאורגיה.

==ראו גם==
* ריקודי עם בישראל
* רשימת ריקודי עם

==קישורים חיצוניים==

* 
* 

== הערות שוליים ==

*
החוזה הפתוח של לוידס

החוזה הפתוח של לוידס הוא הסכם הצלה המכונה גם "הטופס הפתוח", הוא חוזה מקובל לגבי תגמול עבור מבצע הצלה של אונייה במצוקה. פורסם במקורו בסוף המאה ה-19, על ידי לוידס מלונדון. והוא החוזה הנפוץ ביותר לחילוץ בינלאומי. ישנן מספר גרסאות עדכניות של ה-LOF, החידושים בשנת 1980 חוללו שינוי משמעותי בחילוץ במצב השפעה סביבתית.
==תגמול ההצלה==
לאחר שספינה במצוקה פונה לעזרה ונענית להצעת הצלה מכלי שיט מציל, נוצר חוזה מחייב. מקובל להסכים על LOF למען ודאות התנאים. ה-LOF נקרא "פתוח" מכיוון שהוא אינו נוקב בסכום מסוים עבור עבודת ההצלה, זאת משום שהצלה אינה "חוזה שירותים", אלא הסכם למאמץ חילוץ בציפייה לתגמול שייקבע מאוחר יותר על ידי דיון בבוררות בלונדון, שם נמצאים מומחים העוסקים בחוקי האדמירליות כבוררים ימיים.

בעת קביעת פסק ההצלה, בורר ממלא אחר החוק האנגלי של הצלה אזרחית, אשר בעצמו כפוף לאמנה הבינלאומית בנושא הצלה 1989, כיורש לאמנה המקורית משנת 1910. כאשר הבורר מחליט מהו התגמול, נלקחים בחשבון: ערך האונייה, מטענה ומטענה בסיכון, יחד עם גודל הסכנות והקושי בביצוע ההצלה.

=="אין תרופה אין תשלום"==
באופן מסורתי, תגמול ההצלה היה כפוף לכך שהמציל יציל את הספינה או המטען בהצלחה. אם לא הצליח, המציל לא יקבל דבר, על אף הזמן והכסף שהשקיע במאמץ. העיקרון הקשה הזה נקרא "No Cure - No Pay". בראש העמוד הראשון של ה-LOF, מתחת לכותרת "הסכם הצלה" מופיעה הצהרה על הנחת יסוד זו.

בשלהי המאה העשרים, קרו נזקים למיכליות מזדקנות, שטבעו וגרמו לכתמי נפט גולמי ענקיים להתפשט.<ref>דליפת נפט מטורי קניון 1967 , הזיהום מטביעת אמוקו קדיז 1978, ובשנת 1989 דליפת נפט מאקסון ואלדז.</ref> אוניות בקרבה הציעו סיוע להצלת חיים, הן נרתעו מלהציע שירותי חילוץ. ראו בכך הרפתקה פזיזה לכאורה, כדי להציל גוף בעל ערך נמוך שבו סיכוני החבות לצד שלישי עשויים להיות עצומים. במקום זאת, המצילים הפוטנציאלים העדיפו לעבוד במקום שבו היו פחות סכנות. מצב זה הדאיג מדינות שהחופים שלהן עלולים להזדהם מכתמי נפט. ויצרו גופי ביטוח הגנה ושיפוי שעשויים להיות אחראים ולפצות את הסיכונים של צד שלישי.

==השפעה סביבתית==
כדי לתקן את המצב, החוזה הפתוח של 1980 קבע כי מי שיעסוק בשירותי הצלה יובטח לו תגמול בתנאי שהמציל נקט באמצעים בניסיון להציל את הסביבה הימית מזיהום. החידוש הזה הוכיח את עצמו כמוצלח מאוד, והקהילה הבינלאומית כל כך שמחה והתרשמה שרק כמה שנים מאוחר יותר נכנסה לתוקף אמנת ההצלה משנת 1989, שאימצה את רעיון ה-LOF החדש הזה. באופן ספציפי, סעיפים 13 ו-14 של האמנה קובעים את הבסיס המודרני להענקת התגמול.<ref>אמנת ההצלה משנת 1989 משולבת כעת ב-"חוק שילוח מסחרי 1995"</ref> המים של בריטניה, הסביבה המוגנת היא חופית בלבד. זיהום אמצע האוקיינוס אינו מטופל.

אף על פי שהאמנה של 1989 זכתה להצלחה, החלטת בית הלורדים הראתה כי היא הייתה בניסוח גרוע בחלק מהמקומות, ולא תמיד סיפקה החזר הולם למצילים. התעשייה הימית הבינלאומית הצטרפה למועדוני P&I בשנת 2000 כדי לפתח את הטופס החדש,<ref> SCOPIC - ראשי תיבות של "Special Compensation - P&I Clubs"</ref> codicil שניתן לצרף ל-LOF כדי לתקן את החסרונות של האמנה משנת 1989.

==קישורים חיצוניים==
* [https://www.lloyds.com/resources-and-services/lloyds-agency/salvage-arbitration-branch/lloyds-open-form-lof דף LOF של לוידס לונדון]
==הערות שוליים==

קטגוריה:חוזים והסכמים בין-לאומיים
קטגוריה:ימאות
גשר אלמה (פריז)

גשר אלמה (בצרפתית: Pont de l'Alma) הוא גשר שניצב מעל נהר הסן בפריז, צרפת. הוא מנציח בשמו את קרב אלמה שהתרחש במסגרת מלחמת קרים, ב-20 בספטמבר 1854, שבו השיגה הקואליציה העות'מאנית-צרפתית-בריטית ניצחון על הצבא הרוסי.

== בניה ==
הגשר נבנה בין השנים 1854- 1856. מי שהופקד על בנייתו היה המהנדס פול מרטין גלושר דה לגאליסרי. נפוליאון השלישי חנך את הגשר ב-2 באפריל 1856. הגשר קושט משני צידיו בארבעה פסלים בעלי מוטיבים צבאיים, של לוחם זואבי, יגר, תותחן וגרנדיר. שפוסלו על ידי ז'ורז' דיבו , ואוגוסט ארנו

בין 1970 ל־1974 בנה הגשר מחדש, ופסליהם של היגר, התותחן והגרנדיר הועברו לאתרים אחרים. בגשר החדש יש רק סמך אחד, שמגיע לנהר בגדה הימנית (ברובע השמיני), ורק הזואב נשאר בגשר אך עבר ממקומו הראשון אל תחתית הגשר<ref></ref>.

== פסל הזואב ושימושו כאינדיקטור לא מדויק של השיטפונות בנהר הסיין ==

על פי המסורת הפריזאית, כאשר "לזואב יש רגליים במים", הסן מוצף. במהלך השיטפון של 1910, הסן הגיע למפלס של 8.62 מטר והמים הגיעו עד לכתפי הזואב. עם זאת, בשל הבנייה מחדש של הגשר בשנת 1970 ושינוי מיקום הפסל, הגובה של הזואב השתנה. עם זאת, קיימת אי-ודאות בנוגע למיקום הקודם ביחס למיקום החדש: מקורות שונים מדברים על מיקום גבוה או נמוך יותר. עיתונאים מהעיתון לה מונד פנו אל המכון לתכנון של אזור איל-דה-פראנס (Institut d'aménagement et d'urbanisme de la région d'Île-de-France) ואל המנהל האזורי והבין-מחוזי לאיכות הסביבה ואנרגיה (Direction régionale et interdépartementale de l'environnement et de l'énergie), שלא הצליחו לענות על שאלות לגבי הגובה הנוכחי של הזואב.

לכן, ההרגל להשוות את בין השיטפונות על בסיס הזואב אינו אמין, והמדענים משתמשים במדיד ההידרומטרי של גשר אוסטרליץ.

לעיתים קרובות לזואב היו רגליים במים שחוו שיטפונות היסטוריים רבים, כולל 1910, 1924, 1945, 1955, 1982, 1988, 1995, 1999, 2001, 2013, 2016, 2018.
<gallery heights="160">
קובץ:Zouave du Pont de l'Alma 1912.jpg|השיטפון של 1912
קובץ:Zouave du Pont de l'Alma, février 1924.jpg|השיטפון של 1924
קובץ:Le zouave au pont de l'Alma à Paris.JPG|רגליים יבשות, בשנת 2006.
קובץ:Zouave février 2013.jpg|השיטפון של פברואר 2013.
קובץ:Zouave Pont de l'Alma Seine 6m05 (6).jpg|השיטפון של יוני 2016, המים מגיעים לגובה 6.05 מטר.
קובץ:Zouave du pont de l'Alma durant la crue de la Seine à Paris, janvier 2018 (16).jpg|השיטפון של ינואר 2018.
</gallery>

== המוות של דיאנה, נסיכת ווילס ==
הגשר קרוב למנהרת Pont de l'Alma, שם מצאה את מותה דיאנה, נסיכת ויילס בתאונת דרכים שגבתה את חייהם של עוד שלושה בני אדם ובהם דודי אל-פאיד. בקצה הצפוני של הגשר מצוי פסל להבת החירות שנבנה ב-1987, ומשמש מאז מותה של דיאנה כאנדרטה לא רשמית לנסיכה. בשנת 2019 החליטה עיריית פריז לקרוא באופן רשמי לכיכר על שמה<ref></ref>.

המנהרה שם ידועה כנתיב בסיכון גבוה לאחר שבין השנים 1982 1997 נהרגו שם 11 בני אדם<ref></ref>

== קישורים חיצוניים ==

* [http://lefildutemps.free.fr/paris/pont_alma.htm תמונות של הגשר הישן והחדש]

פסל הזואב, שקוע חלקית במי שיטפונות בתאריך ה-3 ביוני 2016

==הערות שוליים==

קטגוריה:פריז: גשרים
קטגוריה:מלחמת קרים
אני נשבע

אני נשבע הוא סינגל שהוקלט על ידי הזמר הישראלי איתי לוי. השיר יצא לאור ב-12 באוקטובר 2021, כסינגל הרביעי מתוך אלבומו החמישי של לוי, מחכה שתבואי, על ידי חברת התקליטים רות הפקות.

== רקע וכתיבה ==
השיר נכתב והולחן על ידי אבי אוחיון ואליעד נחום, והופק על ידי מתן דרור. השיר הוא בסגנון הפופ אשר משלב בתוכו את סגנון הים-תיכונית ואת סגנון הטכנו.

== וידאו קליפ ==
הווידאו קליפ הנלווה שצולם לשיר, הועלה לערוץ היוטיוב של לוי ב-12 באוקטובר 2021, בסמוך לצאת הסינגל.

נכון לספטמבר 2022, מונה הצפיות של הקליפ עומד על כ-3 מיליון.

== מיקומי שיא ==

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי אליעד נחום
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
חיי: מהלכה למעשה

חיי: מהלכה למעשה (באנגלית: My Unorthodox Life) היא מיני סדרת טלוויזיה אמריקאית של נטפליקס שעלתה לראשונה ב-14 ביולי 2021. הסדרה מתמקדת בג'וליה הארט, מנכ"לית סוכנות דוגמנות וחברת אופנה ויהודיה חרדית לשעבר, כשהארט ומשפחתה מתרגלים לאורח חיים חילוני במנהטן.

==עלילה==
סדרת האינטרנט בת תשעה פרקים מתעדת את הארט והחלטת ילדיה לעזוב את הקהילה היהודית החרדית במונסי, ניו יורק, ולהגשים את מאווייהם בתחום האופנה והעיצוב. הארט טוענת שהיא עזבה את היהדות החרדית בגלל חוסר הנוחות שלה עם מצוות הדת והעקרונות המחמירים של הקהילה, שלדעתה היא סוג של "פונדמנטליזם". הארט מתוארת בתוכנית כמי שמשלימה יצירה אוטוביוגרפית המספרת את מסעה האישי. ב 12 באפריל 2022 יצא לאור ספר הזיכרונות של הארט הנקרא "חצוף: המסע הלא אורתודוקסי שלי משרוולים ארוכים להלבשה תחתונה".

==קישורים חיצוניים==

קטגוריה:תוכניות טלוויזיה באנגלית
קטגוריה:תוכניות טלוויזיה על יהודים ויהדות
קטגוריה:תוכניות טלוויזיה שמתרחשות בניו יורק
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2020